
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 889 


30 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρακτική άσκηση άσκηση σπουδαστών Τ.Ε.Ι. στο Ινστι¬ 
τούτο Τεχνικής Σεισμολογίας και Αντισεισμικών Κα¬ 
τασκευών του ΥΠΕΧΩΔΕ» . 1 

Σύσταση θέσεων εκπ/κού προσωπικού Β/θμιας Εκπ/ 

σης. 2 

Ψήφιση Ο.Ε.Υ. Δήμου Πύργου Ν. Ηλείας . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε5/2670 (1) 


Πρακτική άσκηση άσκηση σπουδαστών Τ.Ε.Ι. στο Ινστι¬ 
τούτο Τεχνικής Σεισμολογίας και Αντισεισμικών Κατα¬ 
σκευών του ΥΠΕΧΩΔΕ». 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Τις προηγούμενες κοινές αποφάσεις των Υπουργών 
Εθνικής Παιδείας και θρησκευμάτων και Περιβάλλοντος, 
Χωροταξίας και Δημοσίων Έργων, «Πρακτική άσκηση 
σπουδαστών Τ.Ε.Ι.». 

5. Την αριθμ. Δ17α/02/56/Φ.2.2.1/94 απόφαση «Ανά¬ 
θεση αρμοδιοτήτων Υπουργού Πρεριβάλλοντος Χωροτα¬ 
ξίας και Δημοσίων Έργων στον Υφυπουργό ΠΕΧΩΔΕ Ιω¬ 
άννη Τσακλίδη» (ΦΕΚ 553 τ.Β/15.7.94). 

6. Την απόφαση του Πρωθυπουργού και του Υπουργού 


Εθνικής Παιδείας και θρησκευμάτων αριθμ. Η/5615/94 
Φ.Ε.Κ. 567/Β721.7.94, «Αρμοδιότητες Αναπληρωτή 
Υπουργού Εθνικής Παιδείας και θρησκευμάτων». 

7. Την ανάγκη Εκαπίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης, προκειμένου να αποκτήσουν την απαιτοϋμενη επαγ¬ 
γελματική εμπειρία, αποφασίζουμε: 

1. Καθορίζουμε τον αριθμό των θέσεων Πρακτικής 
άσκησης σπουδαστών Τ.Ε.Ι. στο Ινστιτούτο Τεχνικής Σει¬ 
σμολογίας και Αντισεισμικών Κατασκευών, αρμοδιότητας 
Υπουργείου ΠΕΧΩΔΕ, ως εξής: 

ΙΝΣΤΙΤΟΥΤΟ ΤΕΧΝΙΚΗΣ ΣΕΙΣΜΟΛΟΓΙΑΣ ΚΑΙ ΑΝΤΙ¬ 
ΣΕΙΣΜΙΚΩΝ ΚΑΤΑΣΚΕΥΩΝ. 

θέσεις: (5) σπουδαστών Τ.Ε.Ι. 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
έτους, αρχίζοντας από 1.10.1994. 

3. Οι αποζημιώσεις και ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπολο¬ 
γισμό του Ινστιτούτου Τεχνικής Σεισμολογίας και Αντισει¬ 
σμικών Κατασκευών. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Ινστιτούτου 
Τεχνικής Σεισμολογίας και Αντισεισμικών Κατασκευών 
ύψους 909.000 δρχ. (5 χ 60.600 χ 3 μήνες) περίπου για 
το τρέχον οικονομικό έτος και 3.636.000 (5 χ 60.600 χ 12 
μήν.) δρχ. περίπου για καθένα από τα επόμενα οικονομικά 
έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Ινστιτούτου Τεχνικής Σεισμολογίας 
και Αντισεισμικών Κατασκευών, ύψους 400.000 δρχ., με 
τα στοιχεία: ΚΑΕ 0289. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗ/ΤΟΝ ΠΕ/ΝΤΟΣ, ΧΟΡΟΤΑΞΙΣ & ΔΗΜ. ΕΡΓΩΝ 

ΦΙΛΙΠΠΟΣ ΠΕΤΣΑΛΝΙΚΟΣ Κ2ΑΝ. ΤΣΑΚΛ1ΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ2/22146 (2) 

Σύσταση θέσεων εκπ/κού προσωπικού Β/θμιας Εκπ/ 
σης. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 11 τουΝ. 2233/94. 

2. Την αρ. 33/94 πράξη του Κ.Υ.Σ.Δ.Ε. 

3. Το γεγονός ότι με τη σύσταση των θέσεων αυτών δεν 
προκαλείται δαπάνη σε βάρος του κρατικού προϋπολογι¬ 
σμού, δεδομένου ότι οι θέσεις θα προκύψουν από παραι¬ 
τήσεις εκπαιδευτικών Β/θμιας Εκπ/σης αντίστοιχων κλά¬ 
δων, αποφασίζουμε: 

1. Συστήνουμε έξι (6) προσωρινές προσωποπαγείς θέ¬ 
σεις μόνιμου εκπ/κού προσωπικού δευτεροβάθμιας εκπ/ 
σης κατά κλάδο και ειδικότητα ως εξής: 

1. Μία (1) θέση, κλάδου ΠΕΙ 7 Ηλεκτρονικών με βαθμό 
Α' και Μ.Κ. 9., στην Α' περιοχή Αθήνας. 

2. Μία (1) θέση, κλάδου ΤΕ1 Μηχανολόγων, με βαθμό 
Β’ και Μ.Κ. 15, στη Β' περιοχή Αθήνας. 

3. Μία (1) θέση, κλάδου ΤΕ1 Μηχανολόγων με βαθμό Β' 
και Μ.Κ. 15, στη Δ' περιοχή Αθήνας. 

4. Μία (1) θέση, κλάδου ΤΕ1 Μηχανολόγων με βαθμό Γ 
και Μ.Κ. 18, στην Α' περιοχή Αθήνας. 

5. Μία (1) θέση, κλάδου ΤΕ1 Ηλεκτρολόγων με βαθμό 
Β' και Μ.Κ. 15, στη Δ' Περιοχή Αθήνας. 

6. Μία (1) θέση, κλάδου κλάδου ΤΕ1 Μηχανολόγων με 
βαθμό Γ' και Μ.Κ. 19, στη Α' Περιοχή Αθήνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. 26752 (3) 

Ψήφιση Ο.Ε.Υ. Δήμου Πύργου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 και τις 
όμοιες του άρθρου 26 Ν. 1832/89. 

2. Τις διατάξεις του Ν. 2190/94. 

3. Την αριθ. 1/1994 απόφαση του Δημοτικού Συμβου¬ 
λίου Πύργου περί ψηφίσεως. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 του Ν. 2190/94 που διατυπώθηκε 
στο αριθ. 1/1994 πρακτικό αυτού. 

5. Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Δήμου, αποφασίζουμε: 

Εγκρίνουμε την αριθ. 1 /1994 απόφαση του Δημοτικού 
Συμβουλίου Πύργου περί ψηφίσεως νέου Ο.Ε.Υ. του Δή¬ 
μου Πύργου όπως αναλυτικά ορίζεται στην απόφαση αυτή 


ώστε η διάρθρωση των θέσεων των υπηρεσιών αυτού να 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΠΥΡΓΟΥ ΗΛΕΙΑΣ 

Άρθρο Ιο 

Η υπηρεσία του Δήμου αποτελείται από: 
α) Υπηρεσία Δημάρχου. 

β) Τη Δ/νση Διοικητικών - Οικονομικών Υπηρεσιών, 
γ) Τη Δ/νση Τεχνικών Υπηρεσιών. 

Άρθρον 2ον 

Βασική Διάρθρωση Υπηρεσιών: 

Α' Υπηρεσία Δημάρχου: 

1. Ιδιαίτερος Γραμματέας (μετακλητός). 

2. Ειδικός Συνεργάτης. 

3. Γ ραφείο Γ ραμματείας - Δημοσίων Σχέσεων - Τύπου - 
Τουρισμού. 

4. Γ ραφείο Νομικού Συμβούλου. 

Β’ Δ/νση Διοικητικών και Οικονομικών Υπηρεσιών: 
Διευθυντής 

Τμήμα Διοικητικόν 

1) Τμηματάρχης. 

2) Γ ραφείο Προσωπικού. 

3) Γραφείο Δημοτικού Συμβουλίου και Δ.Ε. 

4) Γαφείο Αναπτύξεως - Προγραμματισμού - ΕΟΚ. 

5) Γ ραφείο Δημοτολόγίου - Μητρώων Αρρένων - Εκλο¬ 
γών. 

6) Γ ραφείο Ληξιάρχου. 

7) Γ ραφείο Πρωτοκόλλου - Αρχείου - Διεκπεραιώσεως 
και Δακτυλογράφησης. 

8) Γ ραφείο Κοινωνικής Μέριμνας - Σχέσεων Δήμου με 
λοιπές Δημόσιες Υπηρεσίες και ΝΠΔΔ και Ιδιωτικού Δι¬ 
καίου, Δημοτ. Επιχ. - Δημοτ. Νομ. Πρ. 

9) Γ ραφείο Κλητήρων - θυρωρών - Φυλάκων - Καθαρι¬ 
στριών. 

Τμήμα Οικονομικόν 
Τμηματάρχης 

1) Γραφείο Γενικών Εσόδων. 

2) Γ ραφείο Λογιστηρίου - Προϋπολογισμού. 

3) Γραφείο Ειδικού Ταμία. 

4) Γ ραφείο Δημοτικής Περιουσίας - Αποθήκης - Προμη¬ 
θειών. 

5) Ειδική Υπηρεσία (Δημοτική Αστυνομία). 

Τμήμα Καθαριότητας - Κινήσεως οχημάτων: 
Προϊστάμενος 

1) Γ ραφείο Καθ/τος πόλεως - Εξυχνιάσεως Δημοτ. χώ¬ 
ρων - Προγραμματισμού και βελτιώσεως Υπηρεσίας Καθ/ 
τος. 

2) Γ ραφείο Κινήσεως Οχημάτων. 

Γ' Δ/νση Τεχνικών Υπηρεσιών 
Διευθυντής 

Τμήμα Μελετών Έργων - Σχεδίου Πόλεως - 
Πολεοδ. Εφαρμογών 

1. Γραφείο Μελετών, Σχεδίου πόλεως - Πολεοδ. Εφαρ¬ 
μογών και Προστασίας Παραδοσιακών κτιρίων και μνη¬ 
μείων. 

2. Γ ραφείο Εκτελέσεως Έργων. 

3. Γ ραφείο Διοικητικών και Οικονομικών Υποθέσεων. 

Τμήμα Ηλεκτρολογικών και Μηχανολογικών Εργασιών 
Προϊστάμενος 

1) Γ ραφείο Μηχανολογικών - Ηλεκτρολογικών μελετών 
και εφαρμογών. 

2) Γ ραφείο εκτελέσεως ηλεκτρολογικών εργασιών και 
εναερίου κυκλοφορίας. 

3) Γραφείο Συντηρήσεως μηχανολογικών και υδραυλι¬ 
κών εγκαταστάσεων και συντηρήσεως - επισκευής - οχη¬ 
μάτων Δήμου. 

Τμήμα Περιβάλλοντος - Πρασίνου - Ποιότητος Ζωής 
Προϊστάμενος 

1) Γραφείο Προστασίας περιβάλλοντος - ποιότητας 
ζωής, Μελετών πρασίνου - Ανάπτυξης. 

2) Γ ραφείο Εργασιών Δενδροφύτευσης, πρασίνου, συ¬ 
ντήρηση κήπων και δενδροστοιχειών. 

Άρθρον 3ον 
ΜΟΝΙΜΟ ΠΡΟΣΩΠΙΚΟ 

Η Οργανική σύνθεση και η κατάληψη των θέσεων του 
προσωπικού του Δήμου είναι η πιό κάτω: 

ΚΑΤΗΓΟΡΙΑ ΠΕ (Πανεπιστημιακής Εκπ/σης). 

1) Κλάδος ΠΕΙ Διοικητικός Οικονομικός. 

Πέντε θέσεις στους βαθμούς Δ-Α. 

2) Κλάδος ΠΕ3 Πολιτικών Μηχανικών. 

Τρεις θέσεις στους βαθμούς Δ-Α. 

3) Κλάδος ΠΕ4 Αρχιτεκτόνων Μηχανικών. 

Δύο θέσεις με βαθμούς Δ-Α. 

4) Κλάδος ΠΕ5 Μηχανολόγου Ηλεκτρολόγου. 

Μία θέση με βαθμό Δ-Α. 

5) Κλάδος ΠΕ6 Τοπογράφων Μηχανικών. 

Μία θέση στους βαθμούς Γ-Α. 

6) Κλάδος ΠΕ9 Γεωπόνων. 

Δύο θέσεις στους βαθμούς Δ-Α. 

ΚΑΤΗΓΟΡΙΑ ΤΕ (ΤΕΛ). 

1) Κλάδος ΤΕ19 Πληροφορικής. 

Δύο θέσεις στους βαθμούς Δ-Α. 

2) Κλάδος ΤΕ Τουριστικών Επαγγελμάτων. 

Μία θέση στους βαθμούς Δ-Α. 

3) Κλάδος ΤΕ13 Τεχνιτών Γεωπονίας. 

Μία θέση με βαθμό Δ-Α. 

4) Κλάδος ΤΕ4 Τεχνολ. Μηχαν. Αυτ/των. 

Μία θέση στους βαθμούς Δ-Α. 

ΚΑΤΗΓΟΡΙΑ ΔΕ (Δευτεροβάθμιας Εκπ/σης). 

1) Κλάδος ΔΕΙ Διοικητικού. 

Τριάντα θέσεις στους βαθμούς Δ-Α. 


2) Κλάδος ΔΕ2 Επόπτης Καθαριότητας. 

Μία θέση στους βαθμούς Δ-Α. 

3) Κλάδος ΔΕ5 Εργοδηγών. 

Τέσσερες θέσεις με βαθμούς Δ-Α. 

4) Κλάδος ΔΕ6 Σχεδιαστών. 

Δύο θέσεις με βαθμούς Δ-Α. 

5) Κλάδος ΔΕ23 Ειδική Υπηρεσία (Δημοτικής Αστυνο¬ 
μίας). 

Τέσσερες θέσεις στους βαθμούς Δ-Α. 

6) Κλάδος ΔΕ24 Ηλεκτρολόγων. 

Δύο θέσεις με βαθμούς Δ-Α. 

7) Κλάδος ΔΕ26 Μηχανοτεχνιτών Αυτ/των. 

Μία θέση με βαθμούς Δ-Α. 

8) Κλάδος ΔΕ27 ηλεκτροτεχνιτών Αυτ/των. 

Μία θέση με βαθμό Δ-Α. 

9) Κλάδος ΔΕ28 Χειριστών Μηχανημάτων Έργων. 

Μία θέση με βαθμό Δ-Α. 

10) Κλάδος ΔΕ29 Οδηγών Αυτ/των. 

Δέκα πέντε θέσεις με βαθμούς Δ-Α. 

11) Κλάδος ΔΕ30 Τεχνιτών (Διαφόρων Ειδικοτήτων). 
Πέντε θέσεις με βαθμούς Δ-Α. 

12) Κλάδος ΔΕ35 Δενδροανθοκηπουρών - Δενδροκό- 
μων - Κηπουρών - Ανθοκόμων. 

Τρεις θέσεις με βαθμούς Δ-Α. 

ΚΑΤΗΓΟΡΙΑ ΥΕ (Στοιχειώδους Εκπ/σεως). 

1) Κλάδος ΥΕ Κλητήρων - θυρωρών - Φυλάκων. 
Πέντε θέσεις με βαθμούς Ε-Β. 

2) Κλάδος ΥΕ2 Επιστάτης Καθαριότητος. 

Δύο θέσεις με βαθμούς. 

3) Κλάδος ΥΕ14 Βοηθητικό Προσωπικό (Εργάτες γενι¬ 
κώς). 

Επτά θέσεις με βαθμούς Ε-Β. 

4) Κλάδος ΥΕ16 Προσωπικού Καθαριότητος. 

Σαράντα θέσεις με βαθμού Ε-Β. 

Προσωπικό που υπηρετεί και κατέχει οργανικές θέσεις 
που άμα κενωθούν καταργούνται: 
α) Μία θέση ηλεκτρολόγου ΔΕ24 με βαθμό Δ-Α. 
β) Οκτώ θέσεις ΥΕ16 προσωπικού καθαριότητος. 
Οργανικές θέσεις που καταργούνται ευθύς ως κενω¬ 
θούν. 

Απεσπασμένοι στην ΔΕΥΑΠ). 

Κλάδος ΔΕ30 ΤεχνΙτων. 

Δύο θέσεις Δ-Α. 

Κλάδος ΥΕ14 Βοηθητικό Προσωπικό (Εργάτες). 

Πέντε θέσεις με βαθμούς Γ-Δ. 

Προσωπικό που υπηρετεί με σχέση εργασίας Ιδιωτικού 
δικαίου αορίστου χρόνου που καταργούνται άμα κενωθούν 
(προσωποπαγείς θέσεις), 
α) Οκτώ οδηγοί αυτοκινήτων, 
β) Δέκα τέσσερες θέσεις εργατών καθ/τος. 
γ) Δύο θέσεις Διοικητικών Υπαλλήλων, 
δ) Μία θέση Εργοδηγού, 
ε) Μία θέση Τεχνίτου. 

στ) ΜΙα θέση Καθαρίστριας Δημοτ. Καταστήματος, 
ζ) Δύο θέσεις εργατών γενικών καθηκόντων. 

Άρθρον 4ον 

1. Τα προσόνα διορισμού που απαιτούνται κατά κατηγο- 

ρΐα - κλάδο και ειδικότητα καθορίζονται σύμφωνα με τις 
διατάξεις του Ν. 1188/81 και του Π.Δ/τος 37α/87 που 
επεκτάθηκε με το Π.Δ. 22/90. 

2. Για το προσωπικά με σύμβαση εργασίας ιδιωτικού δι¬ 
καίου αορίστου χρόνου έχουν εφαρμογή οι διατάξεις Δ/ 
τος 410/88. 

• Άρθρον δον 

Γ ια τον διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, τις ηθικές αμοιβές, τα πειθαρ¬ 
χικά αδικήματα, τις ποινές, την λύσιν της υπαλληλικής 
σχέσης των υπό του οργανισμού αυτού προβλεπομένων 
υπαλλήλων διέπονται από τις διατάξεις του Ν. 1188/81 
και 1586/86. 

Γ ία το προσωπικό με σύμβαση εργασίας Ιδιωτικού Δι¬ 
καίου έχουν εφαρμογή οι διατάξεις του Δ.Δ. 410/88. 

'Αρθρον 6ον 

1. Οι αρμοδιότητες που καθορίζονται από τον Ο.Ε.Υ. θ’ 
ασκούνται από της Δ/νσεως, τα τμήματα και Γραφεία. 

2. Η κατανομή του προσωπικού στις υπηρεσίες και στη 
Δ/νση θ’ αποφασίζεται από τον Δήμαρχο σύμφωνα με τις 
ανάγκες και μετά από συνεργασία με τους Δ/ντές των Δ/ 
νσεων. 

3. Η κατανομή του προσωπικού στα τμήαμτα και Γρα¬ 
φεία θ’ αποφασίζεται από τον Δ/ντή της Δ/νσεως σε συ¬ 
νεργασία με τον Δήμαρχο. 

4.0 Μετακλητός Γραμματεύς και ο Ειδικός Συνεργάτης 
δεν παρεμβάλονται στην Οργανωτική και βαθμολογική 
κλίμακα, υπάγονται απευθείας στην ιεραρχική εξάρτηση 
του Δημάρχου, ασκούν καθήκοντα επιτελικά και δεν έχουν 
αποφασιστικές αρμοδιότητες. 

Άρθρον 7ον 

1. Τους Δ/ντές των Δ/νσεων του Δήμου που απουσιά¬ 
ζουν ή κωλύονται αναπληρούν στα καθήκοντά τους οι αρ¬ 
χαιότεροι τμηματάρχες της Δ/νσεως. 

2. Τον Τμηματάρχη τμήματος που απουσιάζει αναπλη¬ 
ρώνει στα καθήκοντά του άλλος υπάλληλος του ίδιου τμή¬ 
ματος μετά από απόφαση του Δημάρχου σύμφωνα με τις 
υποδείξεις του αρμοδίου Δ/ντή. 

Άρθρον 8ον 

Διευθυντές, τμηματάρχες κλπ. των οργανικών μονάδων 
τοποθετούνται υπάλληλοι με Α' βαθμό και όταν δεν υπάρ¬ 
χει με Β' βαθμό όλων των κατηγοριών ΠΕ, ΤΕ, ΔΕ σύμ¬ 
φωνα με τις διατάξεις του άρθρου 9 του Ν. 1586/86 όπως 
πιό κάτω: 

α) Η επιλογή Προϊσταμένου Δ/νσεως θα γίνεται από 
υπαλλήλους ΠΕΙ Δ/κού ΠΕ3 ή ΠΕ4. Σε περίπτωση μη 
υπάρξεως υπαλλήλου ΠΕ3 ή ΠΕ4 ή μη έχοντος βαθμό Α', 
των υπηρεσιών προΐσταται ο υπάλληλος ΠΕΙ. 

β) Η επιλογή Προϊσταμένων τμημάτων Δ/κής και Οικον. 
Υπηρεσίας θα γίνεται από υπαλλήλους κλάδων ΠΕΙ ή ΔΕΙ 
Διοικητικών. 


γ) Η επιλογή Προϊσταμένων τμημάτων Τεχνικών θα γίνε¬ 
ται από υπαλλήλους ΠΕ3, ΠΕ4, ΠΕ5, ΠΕ6, ΠΕ9. 

δ) Όσοι επιλέγονται Προϊστάμενοι Δ/νσεων, Τμημάτων 
κλπ. σύμφωνα με την εκάστοτε νόμιμη διαδικασία τοπο¬ 
θετούνται με απόφαση Δημάρχου σε αντιστοίχου επιπέ¬ 
δου οργανικές μονάδες και δια χρονικό διάστημα που προ¬ 
βλέπουν οι εκάστοτε ισχύουσες διατάξεις. 

Άρθρον 9ον 

Οι αρμοδιότητες και τα καθήκοντα των υπηρεσιών ορί¬ 
ζονται ως εξής: 

ΥΠΗΡΕΣΙΑ ΔΗΜΑΡΧΟΥ 

1. Ιδιαίτερος Γραμματέας (μετακλητός). 

Δεν παρεμβάλλεται στην οργανωτική και βαθμολογική 
κλίμακα και η θέση του δεν έχει αντιστοιχία με τη θέση της 
κλίμακας αυτής, αλλά υπόκειται απ’ ευθείας στην ιεραρ¬ 
χική εξάρτηση του Δημάρχου, για την επικουρία του 
οποίου έχει προσληφθεί. 

2. Ειδικός Συνεργάτης (μετακλητός). 

Η υπηρεσιακή του σχέση είναι όπως του Ιδιαιτέρου 
Γ ραμματέα. 

α. Ασκεί επιτελικά καθήκοντα χωρίς αποφασιστικές αρ¬ 
μοδιότητες οποιοσδήποτε μορφής. 

β. Παρέχει συμβουλές και διατυπώνει εξειδικευμένες 
γνώμες γραπτά ή προφορικά για συγκεκριμένο τομέα δρα¬ 
στηριοτήτων του Δήμου που έχει ορισθεί να εξυπηρετή¬ 
σει. 

γ. Το Συμβουλευτικό του έργο απευθύνεται προς τον 
Δήμαρχο, το Δημοτικό Συμβούλιο και την Δημαρχιακή Επι¬ 
τροπή. 

3. Γραφείο Γραμματείας, Τύπου και Δημοσίων Σχέ¬ 
σεων. 

α. Τηρεί το ημερήσιο πρόγραμμα ενεργειών, υποχρεώ¬ 
σεων, επαφών, συνεργασιών, επισκέψεων, τηλεφωνημά¬ 
των κλπ. του Δημάρχου. 

β. Διεξάγει την προσωπική αληλογραφία του Δημάρχου 
και τηρεί το προσωπικό του αρχείο. 

γ. Φροντίζει για την οργάνωση των εκδηλώσεων του Δή¬ 
μου (εορτών, συσκέψεων, συγκεντρώσεων) καταρτίζει τα 
προγράμματα, καθορίζει τον τρόπο που θα διεξαχθούν οι 
εκδηλώσεις, φροντίζει για τη διακόσμηση, το σημαιοστο¬ 
λισμό των Δημοτικών Καταστημάτων και Πλατειών, το μοί- 
ρασμα των προσκλήσεων και καθορίζει γενικά τον τρόπο 
που θα διεξαχθούν οι εκδηλώσεις, τηρεί δε καταλόγους 
με ονόματα και διευθύνσεις Οργανώσεων, Σωματείων, 
διακεκριμένων ατόμων, Αρχών κλπ. 

δ. Ενημερώνει το Δήμαρχο για τις τελετές που οργανώ¬ 
νουν άλλες Αρχές και Σωματεία και τις εν γένει κοινωνικές 
υποχρεώσεις που απορρέουν από τη θέση του. 

ε. Δέχεται έγγραφες ή προφορικές αναφορές παραπό¬ 
νων των πολιτών και σε συνεργασία με τα αρμόδια τμή¬ 
ματα δίνει τις σχετικές πληροφορίες στους παραπονούμε- 
νους. 

στ. Δακτυλογραφεί τα έγγραφα που συντάσσει ο Δή¬ 
μαρχος και τηρεί Αρχείο όλων των εισερχομένων και εξερ- 
χομένων εγγράφων. 

ζ. Μεριμνά για την ενημέρωση των δημοτών, δημόσιων 
φορέων, Μέσων Γενικής Ενημέρωσης κλπ. 

η. Φροντίζει για την έκδοση και διάθεση Ενημερωτικών 
Δελτίων και γενικά εντύπων εκ μέρους του Δήμου. 

θ. Παραλαμβάνει τον ημερήσιο και περιοδικά Τύπο, πα¬ 
ρακολουθεί όλα τα θέματα που αφορούν την πόλη, ενημε¬ 
ρώνει σχετικά τον Δήμαρχο και συντάσσει σύμφωνα με τις 
οδηγίες του και σε συνεργασία με τις αρμόδιες Υπηρεσίες 
τις αναγκαίες ενημερωτικές απαντήσεις. 

ι. Διοργανώνει συνεντεύξεις Τύπου, όταν προκύπτουν 
θέματα ιδιαίτερης σημασίας και διευκολύνει τους δημο¬ 
σιογράφους στην παροχή ειδήσεων και πληροφοριών σε 
συνεννόηση με το Δήμαρχο. 

ια. Διεξάγει κάθε υπηρεσία που αναθέτει ο Δήμαρχος 
στο Γραφείο αυτό και η οποία δεν ανήκει στην αρμοδιό¬ 
τητα των υπολοίπων υπηρεσιών του Δήμου. 

ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

ΔΙΕΥΘΥΝΤΗΣ: 

α. Προΐσταται των Υπηρεσιών του Δήμου, 
β. Επιβλέπει, μεριμνά, συντονίζει και φροντίζει για τη 
σωστή λειτουργία των τμημάτων. 

γ. Συνεργάζεται με τους προϊσταμένους από τους 
οποίους ενημερώνεται για την πορεία των εργασιών τους 
και δίδει κατευθύνσεις ή λύσεις για ταχύτερη υλοποί¬ 
ηση. 

δ. Επιβλέπει γενικά τη συνολική πορεία των δημοτικών 
υποθέσεων. 

ε. Παραλαμβάνει και χρεώνει αντίστοιχα για κάθε τμήμα 
την αλληλογραφία που απευθύνεται προς τον Δήμο, θέτει 
υπόψη του Δημάρχου τα ειδικότερης σημασίας έγγραφα 
αυτής, και μετά τα διαβιβάζει μέσω του Γ ραφείου Πρωτο¬ 
κόλλου στα αρμόδια Τμήματα και Γραφεία, ενώ παράλ¬ 
ληλα παρακολουθεί και ελέγχει την συνέπεια διεκπεραίω¬ 
σης των εργασιών. 

στ. Τηρεί το εμπιστευτικό Πρωτόκολλο και το Αρχείο 
εκτός αν ανατεθεί αυτό σε ειδικά εξουσιοδοτημένο υπάλ¬ 
ληλο. 

ζ. Αναθέτει σε οποιοδήποτε τμήμα ή γραφείο, ανεξάρ¬ 
τητα από αρμοδιότητα τυχόν έκτακτες υπηρεσίες απαραί¬ 
τητες για την εύρυθμη λειτουργία του Δήμου. 

η. Ελέγχει το προσωπικό για την εκτέλεση των καθηκό¬ 
ντων του, αναθέτει δε όταν υπάρχει ανάγκη, μετά από 
έγκριση και του Δημάρχου, σε οποιονδήποτε εξ’ αυτού, 
κάθε έκτακτη εργασία, έστω και άσχετη προς την ειδική 
αρμοδιότητά του. 

θ. Εισηγείται στο Δήμαρχο για την κατανομή και την το¬ 
ποθέτηση κατά γραφείο του προσωπικού (προσλήψεις 
κλπ.). 

ι. Μεριμνά για την εφαρμογή των διατάξεων του Κώδικα 
Κατάστασης Δημοτικών Υπαλλήλων και των συναφών δια¬ 
τάξεων που ισχύουν κάθε φορά. 

ια. Μεριμνά για τη μελέτη των θεμάτων, εκσυγχρονι¬ 
σμού του τρόπου και των μεθόδων εργασίας των διαφό¬ 
ρων δημοτικών υπηρεσιών για τη σύνταξη μελετών οικο¬ 
νομικής ανάπτυξης του Δήμου, για το μεθοδικό προγραμ¬ 


ματισμό δραστηριοτήτων για τη σκοπιμότητα δημιουργίας 
δημοτικών νομικών προσώπων, ιδρυμάτων και επιχειρή¬ 
σεων. 

Παρακολουθεί την εφημερίδα της Κυβέρνησης, τη Νο¬ 
μολογία, γνωματεύσεις, εγκυκλίους οδηγίες, ερμηνείες 
νόμων κλπ. και ανακοινώνει στα αρμόδια τμήματα και γρα¬ 
φεία του Δήμου. 

ΤΜΗΜΑ ΔΙΟΙΚΗΤΙΚΟΝ 

ΤΜΗΜΑΤΑΡΧΗΣ: 

α. Επιμελείται για την κατά τον καλύτερο τρόπο κατα¬ 
νομή των εργασιών στο Τμήμα Υπαλλήλων. Παραλαμβάνει 
την αλληλογραφία που αφορά το Τ μήμα, την χαρακτηρίζει 
και τη διανέμει προς ενέργεια στα αρμόδια Γ ραφεία. 

β. Εισηγείται στη Διεύθυνση Υπηρεσιών του Δήμου για 
διάφορα αντικείμενα που κρίνει σημαντικά και γενικά συ¬ 
ντονίζει την όλη εργασία του προσωπικού που υπάγεται 
στο Τμήμα αυτό. 

γ. Ελέγχει τις αποφάσεις που εκδίδονται από τα επί μέ¬ 
ρους Γ ραφεία του Τμήματος καθώς και όλη τη σχετική αλ¬ 
ληλογραφία. 

δ. Φροντίζει για τις διαδικασίες προπαρασκευής και διε- 
νεργείας εκλογών (Βουλευτικών, Δημοτικών, Συνοικιακών 
κλπ.). 

ε. Επιβλέπει για την διεκπεραίωση και αρχειοθέτηση 
των εγγράφων. 

στ. Επιβλέπει για την εκκαθάριση του παλαιού αρχείου 
του Δήμου. 

ζ. Ενημερώνει τους Προϊσταμένους των Γ ραφείων, τμη¬ 
μάτων και Διεύθυνσης κατά τακτά χρονικά διαστήματα για 
εισερχόμενα έγγραφα στο Δήμο στα οποία δεν έγινε καμ- 
μιά ενέργεια. 

ΓΡΑΦΕΙΟ ΠΡΟΣΩΠΙΚΟΥ: 

α. Συντάσσει τον Οργανισμό Εσωτερικής Υπηρεσίας 
του Δήμου και εισηγείται τις τροποποιήσεις καθώς και τις 
προσαρμογές αυτού στις ισχύουσες εκάστοτε διατάξεις. 

β. Φροντίζει για την εφαρμογή της ισχύουσας κάθε 
φορά νομοθεσίας σχετικά με την υπηρεσιακή και συντα- 
ξιοδοτική κατάσταση των εργαζομένων στο Δήμο με 
οποιαδήποτε σχέση εργασίας. 

γ. Τηρεί τους ατομικούς φακέλλους των υπαλλήλων κα¬ 
θώς και του ημερομισθίου προσωπικού και των κάθε μορ¬ 
φής εργαζομένων που ασχολείται στο Δήμο και φροντίζει 
για τη συνεχή παρακολούθηση και ενημέρωση. 

δ. Φροντίζει για την διεξαγωγή όλων εκείνων των διαδι¬ 
κασιών που είναι απαραίτητες για τις προσλήψεις, προ¬ 
αγω¬ 
γές, απολύσεις, παραιτήσεις, αποχωρήσεις, τοποθετή¬ 
σεις, χορηγήσεις αδειών, μισθολογικές και βαθμολογικές 
προαγωγές του πόσης φύσεως προσωπικού και τις κοινο¬ 
ποιεί στο Οικονομικό Τ μήμα στο Τ μήμα Λογιστηρίου για τα 
περαιτέρω και ενημερώνει σχετικά τους ενδιαφερόμε- 
νους. 

ε. Φροντίζει για την τήρηση του Βιβλίου Μητρώου υπαλ¬ 
λήλων και του Μητρώου ημερομισθίων προσωπικού. 

στ. Τηρεί μισθολογικό μητρώο των υπηρετούντων εργα¬ 
τοϋπαλλήλων καθώς και των ημερομισθίων εργατών των 
συνεργείων και παρέχει στην Οικονομική Υπηρεσία κάθε 

απαραίτητο στοιχείο για τη σύνταξη των μισθοδοτικών κα¬ 
ταστάσεων. 

ζ. Συντάσσει ετήσιες καταστάσεις κλάδων αρχαιότητας 
των υπαλλήλων. 

η. Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται στις 
αναγκαίες ενέργειες για την απονομή της συντάξεως, του 
«εφάπαξ» και του μηνιαίου ισοβίου βοηθήματος του 
ΤΑΔΚΥ προς τους υπαλλήλους του Δήμου. 

θ. Ανακοινώνει στο προσωπικό τις εγκύκλιες διαταγές 
του Δημάρχου. 

ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ 
ΚΑΙ ΔΗΜΑΡΧΙΑΚΗΣ ΕΠΙΤΡΟΠΗΣ: 

α. Βοηθάει τον Πρόεδρο στην κατάρτιση της ημερήσιας 
διάταξης του Δημοτικού Συμβουλίου και κοινοποιεί αυτή 
κατά τις διατάξεις του Κώδικα, 
β. Τηρεί τα πρακτικά των συνεδριάσεων, 
γ. Υποβάλλει αντίγραφα των αποφάσεων στην αρμόδια 
διοικητική αρχή για τον έλεγχο της νομιμότητας. 

δ. Παραλαμβάνει τα εισηγητικά και λοιπά έγγραφα που 
αφορούν τις αρμοδιότητές του και προβαίνει στις ενέρ¬ 
γειες που απαιτούνται στην κάθε περίπτωση. 

ε. Διαβιβάζει προς τις Επιτροπές του Δημοτικού Συμ¬ 
βουλίου τα θέματα που παραπέμπτονται σ’ αυτές προς 
μελέτη και εισήγηση στο Δημοτικό Συμβούλιο. 

ζ. Διεξάγει κάθε υπηρεσιακή υπόθεση που σχετίζεται 
με την λειτουργία και τα θέματα του Δημοτικού Συμβου¬ 
λίου. 

η. Παραλαμβάνει τα εισηγητικά και λοιπά έγγραφα που 
αφορούν τις εργασίες του Γ ραφείου αυτού και προβαίνει 
στις ενέργειες που απαιτούνται σε κάθε περίπτωση. 

θ. Συντάσσει και κοινοποιεί την ημερήσια διάταξη των 
προς συζήτηση θεμάτων της Δημαρχιακής Επιτροπής, 
ι. Τηρεί τα πρακτικά των Συνεδριάσεων, 
ια. Καταχωρεί τα πρακτικά και τις λαμβανόμενες απο¬ 
φάσεις σε ειδικό βιβλίο. 

ιβ. Υποβάλλει αντίγραφο των λαμβανομένων αποφά¬ 
σεων της Δημαρχιακής Επιτροπής στην αρμόδια για τον 
έλεγχο αυτών διοικητική αρχή. 

ιγ. Κοινοποιεί τις αποφάσεις της Δημαρχιακής Επιτρο¬ 
πής προς τις αρμόδιες για την εκτέλεση αυτών Υπηρεσίες 
του Δήμου. 

ιδ. Εκδίδει επικυρωμένα αντίγραφα των αποφάσεων της 
Δημαρχιακής Επιτροπής. 

ιε. Διεξάγει κάθε υπηρεσιακή υπόθεση που σχετίζεται 
με τη λειτουργία και τα θέματα της Δημαρχιακής^ Επιτρο¬ 
πής. 

ΓΡΑΦΕΙΟ ΑΝΑΠΤΥΞΕΩΣ - ΠΡΟΓΡΑΜΜΑΤΙΣΜΟΥ - 
Ε.Ο.Κ. 

α. Παρακολουθεί την πορεία και εξέλιξη της πόλης γε¬ 
νικά, σε σύγκριση και με άλλες πόλεις και περιοχές, εντός 
και εκτός της χώρας, και ενημερώνεται για αναπτυξιακές 
δράσεις και μεθόδους που εφαρμόζονται. 

β. Μελετά τους επί μέρους τομείς της ζωής των δρα¬ 
στηριοτήτων της πόλης. 


γ. Παρακολουθεί τα Κοινοτικά, τα Εθνικά, Περιφε¬ 
ρειακά και Τοπικά και πάσης άλλης φύσεως Προγράμματα 
και διερευνά κάθε πιθανότητα εκμεταλλεύσεώς τους. 

δ. Εισηγείται, σε συνεργασία και με τις άλλες Υπηρεσίες 
του Δήμου, την υποβολή αιτήσεων ή προτάσεων εκ μέ¬ 
ρους του για τη συμμετοχή του στα ανωτέρω Προγράμ¬ 
ματα, τις οποίες συντάσσει, προωθεί και παρακολουθεί 
μέχρι της υλοποιήσεώς τους. 

ε. Εισηγείται γενικότερα Μελέτες, Έργα και λοιπές 
αναπτυξιακές δράσεις σε όλους τους τομείς της ζωής της 
πόλης και οργανώνει τα αναγκαία δεδομένα για την τεκμη¬ 
ρίωσή τους. 

ΓΡΑΦΕΙΟ ΔΗΜΟΤΟΛΟΓΙΟΥ - ΜΗΤΡΩΩΝ ΚΑΙ 
ΕΚΛΟΓΩΝ 

α. Επιμελείται την σύνταξη των Δημοτολογίων, Μη¬ 
τρώων Αρρένων και πίνακα στρατευσίμων. 

β. Ενεργεί μεταβολές Δημοτολογίου, Μητρώων Αρρέ¬ 
νων και φροντίζει για την ανεύρεση στοιχείων των στρα¬ 
τευσίμων. 

γ. Ενεργεί εγγραφές δημοτών λόγω αποκτήσεως της 
Ελληνικής Ιθαγένειας ως και τις διαγραφές αυτού λόγω 
απώλειας της Ιθαγένειας. 

δ. Ενεργεί εγγραφές αλλοδαπών στα Μητρώα όσων 
αποκτούν την Ελληνική Ιθαγένεια και διαγραφές λόγω θα¬ 
νάτου απώλειας της Ελληνικής Ιθαγένειας, συνυπάρξεως 
και απόκτηση ξένης Ιθαγένειας, 
ε. Επιμελείται τις εγγραφές αδηλώτων. 
στ. Εκδίδει κάθε είδους πιστοποιητικά και για χρήση, 
ζ. Συγκεντρώνει και υποβάλλει αρμοδίως τα δικαιολογη- 
τικά που απαιτούνται για την εγγραφή δημοτών στους 
εκλογικούς καταλόγους. 

η. Φροντίζει με κάθε τρόπο να ειδοποιηθούν οι δικαιού¬ 
χοι εκλογικών βιβλιαρίων για την παραλαβή τους. 

θ. Συνεργάζεται με τον Προϊστάμενο του Τμήματος και 
ενεργεί για την προετοιμασία των εκλογών (συγκέντρωση 
και διανομή του εκλογικού υλικού). 

ι. Ενεργεί κάθε άλλη εργασία που έχει σχέση με εκλο¬ 
γές. 

ΓΡΑΦΕΙΟ ΛΗΞΙΑΡΧΟΥ 

α. Τηρεί τα ληξιαρχικά βιβλία (γεννήσεων, γάμων, θανά¬ 
των και εκθέσεων) και καταχωρεί σ’ αυτά τα σχετικά λη¬ 
ξιαρχικά γεγονότα. 

β. Τηρεί τα ευρετήρια του Ληξιαρχείου και τους φακέλ- 
λους των δηλουμένων ληξιαρχικών γεγονότων, δικαστικών 
αποφάσεων και εκθέσεων επιθεωρήσεων Ληξιαρχείου. 

γ. Παραλαμβάνει την προς το Ληξιαρχείο αποστελλό- 
μενη αλληλογραφία και μεριμνά για την άμεση ενέργεια 
αυτής. 

δ. Συντάσσει ετήσιες καταστάσεις με αποσπάσματα λη¬ 
ξιαρχικών πράξεων γεννήσεως και διαβιβάζει αυτές αρμο¬ 
δίους για την σύνταξη του ετήσιου Μητρώου Αρρένων. 

ε. Αποστέλλει αυτεπαγγέλτως στις διάφορες αρχές 
απαιτούμενες μηνιαίες καταστάσεις ως και αντίγραφα συ- 
ντασσομένων πράξεων. 

στ. Ενεργεί κάθε υπηρεσία ληξιαρχικής φύσεως και πα¬ 
ρακολουθεί την νομοθεσία των Ληξιαρχείων. 

ζ. Εκδίδει τις άδειες τέλεσης Πολιτικών (και μη) Γάμων 
και συντάσσει τις οικείες πράξεις των τελουμένων από τον 
Δήμαρχο Πολιτικών Γάμων που υπογράφονται από τον Δή¬ 
μαρχο, καθώς και κάθε σχετικό έγγραφο. 

ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΑΙΡΕΩΣΗΣ - 
ΑΡΧΕΙΟΥ - ΔΑΚΤΥΛΟΓΡΑΦΗΣΗΣ 

α. Φροντίζει για την παραλαβή, την πρωτοκόλληση, συ- 
σχέτιση και διεκπεραίωση όλων των εισερχομένων στο 
Δήμο εγγράφων ως και για την διανομή στις υπηρεσίες του 
Δήμου. 

β. Φροντίζει για την πρωτοκόλληση, συσχέτιση και διεκ¬ 
περαίωση των εξερχομένων εγγράφων. 

γ. Μεριμνά για την τοιχοκόλληση και κοινοποίηση των 
διακηρύξεων των Δημοπρασιών, των διαφόρων ανακοινώ¬ 
σεων και γνωστοποιήσεων του Δημάρχου. 

δ. Τηρεί το αρχείο όλων των υπηρεσιών και εισηγείται 
για την καταστροφή του θεωρουμένου ως αχρήστου. 

ε. Τηρεί βιβλία παράδοσης εγγράφων και προς τις υπη¬ 
ρεσίες του Δήμου και προς τις διάφορες Διοικητικές Αρ¬ 
χές. 

στ. Φροντίζει για την επίδοση σε δημότες ή Δημοτικούς 
Συμβούλους προσκλήσεων άλλων Διοικητικών Αρχών. 

ζ. Δακτυλογραφεί όλα τα έγγραφα των υπηρεσιών και 
συνεργάζεται με το πρωτόκολλο για την προώθηση και 
υπογραφή. 

ΓΡΑΦΕΙΟ ΚΟΙΝΩΝΙΚΗΣ ΜΕΡΙΜΝΑΣ - ΣΧΕΣΕΩΝ ΔΗΜΟΥ 
ΜΕ ΛΟΙΠΕΣ ΔΗΥΜΟΣΙΕΣ ΥΠΗΡΕΣΙΕΣ - Ν.Π.Δ.Δ. και Ιδιω¬ 
τικού Δικαίου - ΔΗΜΟΤΙΚΕΣ ΕΠΙΧΕΙΡΗΣΕΙΣ - ΔΗΜΟΤΙΚΑ 
ΝΟΜΙΚΑ ΠΡΟΣΩΠΑ 

α. Μεριμνά για όλα τα κοινωνικά προβλήματα των δημο¬ 
τών ανεξαρτήτως ηλικίας. 

β. Φροντίζει για τους άπορους δημότες που έχουν ανά¬ 
γκη περίθαλψης, σίτισης, ένδυσης σε συνεργασία με τους 
κοινωνικούς φορείς και τα Κ.Α.Π.Η. 

γ. Εκτελεί κάθε εργασία σχετική με την άσκηση Δημοτι¬ 
κής Πρόνοιας και αντίληψης και ενημερώνει το Δημοτικό 
Συμβούλιο μετά από εντολή του Δημάρχου για την κατά¬ 
σταση του Δήμου στον Τομέα αυτό. 

δ. Επεξεργάζεται και προτείνει τα μέτρα που πρέπει να 
πορθούν σε συγκεκριμένες περιπτώσεις περίθαλψης, οι¬ 
κονομικής ενίσχυσης κλπ. 

ε. Επιμελείται τη σωστή εφαρμογή των αποφάσεων του 
Δημοτικού Συμβουλίου στα θέματα αυτά. 

στ. Διεξαγάγει κάθε εργασία που αφορά αντικείμενα 
σχέσεων του Δήμου με τις λοιπές Δημόσιες Υπηρεσίες, 
Ν.Π.Δ.Δ. και Ν.Π.Ι.Δ., Δημοτικές Επιχειρήσεις και Δημο¬ 
τικά Νομικά Πρόσωπα και είναι ο σύνδεσμος του Δήμου με 
αυτά. 

Ενημερώνει τον Δήμαρχο και τις λοιπές υπηρεσίες επί 
των θεμάτων που θέτουν οι υπηρεσίες αυτές, και διεκπε- 
ραιώνει τις υποθέσεις (σχέσεις με Δ/νση Γεωργίας για επι¬ 
δοτήσεις αγροτικών προϊόντων, διενέργεια εράνων, προ¬ 
γράμματα μαζικού αθλητισμού κλπ.). 


ΓΡΑΦΕΙΟ ΚΛΗΤΗΡΩΝ - ΘΥΡΩΡΩΝ - 
ΦΥΛΑΚΩΝ - ΚΑΘΑΡΙΣΤΡΙΩΝ 

α. Μεταφέρει την αλληλογραφία που διαβιβάζεται μέσω 
του ταχυδρομείου καθώς και τα έγγραφα ή έντυπα που 
διαβιβάζονται από υπηρεσία σε υπηρεσία. 

β. Ενεργεί επιδόσεις υπηρεσιακών εγγράφων, ανακοι¬ 
νώσεων και προσκλήσεων. 

γ. Εκτελεί κάθε εργασία που προσιδιάζει στη φύση των 
καθηκόντων του και επιβάλλεται από τις υπηρεσιακές 
ανάγκες. 

δ. Είναι υπεύθυνος για το κλείσιμο του Δημαρχιακού 
Μεγάρου μετά την αποχώρηση του προσωπικού αφού βε¬ 
βαιωθεί ότι όλα έχουν καλώς. 

ε. Ο φύλακας μεριμνά για την φύλαξη του Δημοτικού 
Καταστήματος, είναι υπεύθυνος γι’ αυτό για τις ώρες και 
ημέρες που είναι ανοικτό για εκδηλώσεις του Δήμου ή Φο¬ 
ρέων και επιμελείται της ασφαλείας των εγκαταστάσεων 
αυτού. 

στ. Οι καθαρίστριες έχουν την επιμέλεια της καθαριότη- 
τος του Δημοτικού Καταστήματος. 

ΟΙΚΟΝΟΜΙΚΟ ΤΜΗΜΑ 

ΤΜΗΜΑΤΑΡΧΗΣ: 

α. Κατευθύνει, εποπτεύει και ελέγχει το προσωπικό που 
υπάγεται στο Τμήμα. 

β. Παραλαμβάνει την αλληλογραφία που αφορά το 
Τμήμα, την χαρακτηρίζει και την διανέμει για ενέργεια στα 
διάφορα γραφεία. 

γ. Εισηγείται στην Δημαρχιακή Επιτροπή τα απαραίτητα 
οικονομικά στοιχεία για την σύνταξη του σχεδίου του 
προϋπολογισμού εσόδων - εξόδων του Δήμου σύμφωνα 
με το άρθρο 202 του Π.Δ. 323/89, εποπτεύει και παρακο¬ 
λουθεί την πορεία της εκτέλεσης αυτού και έχει την ευ¬ 
θύνη τηρήσεως των διατάξεων του «περί Οικονομικής 
Διοικήσεως και Λογιστικού των Δήμων και Κοινοτήτων» 
διατάγματος. Εισηγείται για τροποποιήσεις και αναμορ¬ 
φώσεις του Προϋπολογισμού με την εγγραφή νέων εσό¬ 
δων και χορηγία αναπληρωματικών και έκτακτων πιστώ¬ 
σεων και φροντίζει για την έκδοση των σχετικών αποφά¬ 
σεων για την διάθεση των πιστώσεων του προϋπολογι¬ 
σμού. 

δ. Παρακολουθεί και ελέγχει την έγκαιρη βεβαίωση των 
φόρων, τελών και δικαιωμάτων και των εισπράξεων αυτών. 

ε. Παρακολουθεί την οικονομική κατάσταση του Δήμου 
και προτείνει μέτρα για την αύξηση των εσόδων του. 

στ. Εισηγείται την έκδοση καταλογιστικών αποφάσεων 
για τα διαχειριστικά ελλείμματα που μπορεί να παρουσια¬ 
στούν και βεβαιώνει σαν δημοτικό έσοδο κάθε χρέος που 
προέρχεται από βλάβη ή απώλεια ειδών υλικού από υπαι¬ 
τιότητα των υπευθύνων. 

ζ. Υποχρεούται να ελέγχει τα χρηματικά εντάλματα και 
να υπογράφει αυτά αφού τα βρει νόμιμα και σύμφωνα με 
τις ισχύουσες διατάξεις. 

η. Μεριμνά ώστε η πληρωμή κάθε δαπάνης να γίνεται 
στον πραγματικό δικαιούχο ή το νόμιμο πληρεξούσιό του. 

θ. Μεριμνά για την εκτέλεση κάθε εργασίας που αφορά 
την κατ’ εφαρμογή των κειμένων διατάξεων επιβολή, κα- 

τάργηση, μείωση ή αύξηση των δημοτικών φόρων, τελών 
και δικαιωμάτων. 

ΓΡΑΦΕΙΟ ΕΣΟΔΩΝ: 

α. ΑσχολεΙται με τη βεβαίωση των τελών φάρων και δι¬ 
καιωμάτων που επιτρέπουν οι κείμενες διατάξεις. 

β. Παρακολουθεί και φροντίζει για την έγκαιρη εί¬ 
σπραξή τους. 

γ. Συνεργάζεται με τις υπηρεσίες της ΔΕΗ για τη σωστή 
και γρήγορη απόδοση των συνειπσπρατουμένων τελών και 
δημοτικών φάρων. 

δ. Επιμελείται για την συμπλήρωση υπευθύνων δηλώ¬ 
σεων νέων παροχών από τη ΔΕΗ και εκτελεί κάθε εργασία 
σχετική με τη διαγραφή βεβαιωμένων και επιστροφή 
αχρεωστήτως εισπραχθέντων φάρων, τελών και δικαιωμά¬ 
των. 

ε. Φροντίζει για την επίλυση των διαφορών που παρου¬ 
σιάζονται μεταξύ των φορολογουμένων και Δήμου, απά τα 
Φορολογικά Δικαστήρια και Επιτροπές Συμβιβασμού, κοι¬ 
νοποιεί τις αποφάσεις, παρακολουθεί για την έγκαιρη 
εκτέλεσή τους και ενημερώνει τους καταλόγους. 

στ. Συντάσσει φορολογικούς καταλόγους φόρων, τελών 
και δικαιωμάτων που βεβαιώνονται μέσω του Ταμείου του 
Δήμου. 

ζ. Τηρεί αρχείο και Μητρώο των φορολογουμένων και 
κάθε βιβλίο που κατά την κρίση του Δ/ντού κρίνεται απα¬ 
ραίτητο στην Υπηρεσία. 

η. Συνεργάζεται με την Τεχνική Υπηρεσία για τον 
έλεγχο των δηλώσεων των φορολογουμένων. 

θ. Παρακολουθεί τη διακίνηση των πιστωτικών υπολοί¬ 
πων από τους βεβαιωτικούς καταλόγους κατά την χρεωπί- 
στωσή τους για οφειλές που πληρώθηκαν. 

ι. Φροντίζει για την έκδοση και κοινοποίηση κάθε είδους 
προσκλήσεων και ανακοινώσεων στους οφειλέτες δημό¬ 
τες. 

κ. Εισηγείται μετά από σύμφωνη γνώμη του Δημάρχου 
στην Ταμειακή Υπηρεσία την άσκηση ενδίκων μέσων κατά 
των οφειλετών για την προστασία των συμφερόντων και 
δικαιωμάτων του Δήμου. 

ΓΡΑΦΕΙΟ ΛΟΓΙΣΤΗΡΙΟΥ - ΠΡΟΫΠΟΛΟΓΙΣΜΟΥ: 

α. Επιμελείται της εκκαθαρίσεως κάθε δαπάνης του 
Δήμου, ειδικότερα ελέγχει τα δικαιολογητικά κάθε δαπά¬ 
νης για να διαπιστώσει αν αυτά είναι πλήρη και σύμφωνα 
με το νόμο. 

β. Εκδίδει τα χρηματικά εντάλματα και μεριμνά για την 
υπογραφή τους από τον Προϊστάμενο του Τρήματος και το 
Δήμαρχο. 

γ. Επιμελείται της αποστολής αυτών στο Ταμείο του Δή¬ 
μου για εξόφληση. 

δ. Συντάσσει τις μισθοδοτικές καταστάσεις όλων των 
εργαζομένων στο Δήμο ανεξαρτήτως σχέσεως εργα¬ 
σίας. 

ε. Τηρεί τα προβλεπόμενα από τη σχετική νομοθεσία βι¬ 
βλία. 

στ. Εκδίδει βεβαιώσεις αποδοχών για κάθε χρήση και 
βεβαιώσεις για την Εφορεία στο τέλος κάθε χρόνου. 


ζ. Συνεργάζεται με όλες τις υπηρεσίες και ιδιαίτερα με 
το Γ ραφείο Προσωπικού για τη σωστή εφαρμογή των συ¬ 
ναλλαγών συμβάσεων εργασίας καθώς ιφι για κάθε θέμα 
που αφορά τις εν γένει αποδοχές των εργαζομένων στο 
Δήμο. 

η. Εκτελεί κάθε εργασία που αφορά την σύνταξη του 
σχεδίου του προϋπολογισμού εσόδων - εξόδων του Δήμου 
σύμφωνα με το άρθρο 202 του Π.Δ. 323/89 και των επί 
αυτών εκθέσεων. 

θ. Συντάσσει καταστάσεις κρατήσεων υπέρ ΙΚΑ - ΤΕΑΜ 
- ΤΥΔΚΥ και λοιπών Ταμείων και μεριμνά για την αγορά, 
επικόλληση ενσήμων κλπ. 

ΓΡΑΦΕΙΟ ΕΙΔΙΚΟΥ ΤΑΜΙΑ: 

α. Διεξάγει μαζί με τα ειδικά οριζόμενα διαχειριστικά ει- 
σπρακτορικά όργανα, την Ταμειακή Υπηρεσία του Δήμου, 
όπως ορίζουν οι διατάξεις του Δημοτικού και Κοινοτικού 
Κώδικα και οι διατάξεις περί οικονομικής διοικήσεως και 
λογιστικού του Δήμου. 

β. Κατευθύνει και ελέγχει τα υπαγόμενα σ’ αυτόν όρ¬ 
γανα. 

γ. Είναι υπεύθυνος για την περιουσία σε μετρητά, χρεό¬ 
γραφα και κινητές αξίες του Δήμου καθώς και για τη φύ¬ 
λαξη και διατήρηση των διαφόρων παρακαταθηκών και εγ¬ 
γυήσεων γενικά. 

δ. Εποπτεύει την τήρηση των προβλεπομένων από τις 
οικείες διατάξεις ταμειακών βιβλίων, παρακολουθεί την 
όλη κίνηση των Εσόδων και Εξόδων ευθυνόμενος για κάθε 
παρατυπία, παράλειψη και ρυθμίζει τα της χρηματικής 
διαχειρίσεως των διαχειριστικών και εισπρακτορικών ορ¬ 
γάνων. 

ε. Εντέλλεται τη λήψη των επιτρεπομένων από το Νόμο 
αναγκαστικών μέτρων εισπράξεως των καθυστερουμένων 
εσόδων του Δήμου. 

στ. Εισηγείται τα θέματα που ανήκουν στην αρμοδιό¬ 
τητα του γραφείου του και ενεργεί την αλληλογραφία αυ¬ 
τού. 

ζ. Παραλαμβάνει καθημερινά τις πραγματοποιούμενες 
από τους εισπράκτορες ημερήσιες εισπράξεις. 

η. Εξοφλεί τα διαβιβαζόμενα στο Ταμείο εντάλματα 
πληρωμής. 

θ. Καταρτίζει τους μηνιαίους και ετήσιους λογαρια¬ 
σμούς της διαχείρισης εσόδων και εξόδων, συντάσσει 
στατιστικούς πίνακες και υποβάλλονται στα Υπουργεία, 
Νομαρχία κλπ. Συγκεντρώνει τα στοιχεία που απαιτούνται 
για τον ετήσιο απολογισμό Εσόδων - Εξόδων και καταρτί¬ 
ζει αυτόν. 

ΓΡΑΦΕΙΟ ΔΗΜΟΤΙΚΗΣ ΠΕΡΙΟΥΣΙΑΣ - 
ΑΠΟΘΗΚΗΣ - ΠΡΟΜΗΘΕΙΩΝ: 

α. Τηρεί κτηματολόγιο όλων των κτημάτων που ανήκουν 
στην κυριότητα του Δήμου. 

β. Μεριμνά για την συγκέντρωση των τίτλων της ακίνη¬ 
της και κοινόχρηστης υπηρεσίας του Δήμου. 

γ. Μεριμνά για την ολοκλήρωση κάθε εργασίας για την 
απόκτηση κληροδοσιών και δωρεών ακινήτων και τηρεί το 
σχετικό αρχείο. 

δ. Φροντίζει για την ασφάλιση της κινητής και ακίνητης 
περιουσίας του Δήμου και των αυτοκινήτων που ανήκουν 
στην κυριότητά του. 

ε. Μεριμνά για τη διενέργεια κάθε προμήθειας που 
έχουν ανάγκη οι υπηρεσίες του Δήμου. 

στ. Διενεργεί κάθε πράξη σχετική με την προμήθεια 
όλων των ειδών και υλικών. 

ζ. Συνεργάζεται πριν την υλοποίηση των προμηθειών με 
το Διευθυντή προμηθειών με το Διευθυντή Υπηρεσιών και 
τον Προϊστάμενο Τεχνικών Υπηρεσιών. 

θ. Μεριμνά για τη σύνταξη των δικαιολογητικών που κρί- 
νονται απαραίτητα για την πληρωμή των προμηθευτών και 
την υποβολή τους στο αρμόδιο γραφείο της Οικονομικής 
Υπηρεσίας. 

ι. Επιμελείται της προμήθειας των καυσίμων, λιπαντι- 
κών, ανταλλακτικών και γενικά όλων των υλικών συντήρη¬ 
σης του μηχανολογικού εξοπλισμού, εγκαταστάσεων και 
οχημάτων του Δήμου. 

ια. Παραλαμβάνει τα υλικά μετά την παραλαβή τους από 
τις αρμόδιες Επιτροπές, τα ταξινομεί, φροντίζει για τη φύ¬ 
λαξή τους και τα διαθέτει στις διάφορες υπηρεσίες με 
αποδεικτικά παραλαβής των αρμοδίων. 

ιβ. Ενημερώνει το βιβλίο υλικών σύμφωνα με τα δελτία 
εισαγωγής και εξαγωγής από την αποθήκη των διαφόρων 
υλικών. 

ΕΙΔΙΚΗ ΥΠΗΡΕΣΙΑ (ΔΗΜΟΤΙΚΗ ΑΣΤΥΝΟΜΙΑ): 
α. Ασχολείται με τον έλεγχο της τήρησης της καθαριό¬ 
τητας του Δήμου. 

β. Ασχολείται με τον έλεγχο των παρανόμων καταλή¬ 
ψεων κοινοχρήστων χώρων, 
γ. Ασχολείται με την τήρηση των διατάξεων του Κ.Ο.Κ. 
δ. Συνεργάζεται με τα αρμόδια γραφεία του Δήμου 
αλλά και τις Δημόσιες και λοιπές υπηρεσίες για την εφαρ¬ 
μογή των αρμοδιοτήτων που ασκούν τα όργανα της Ειδι¬ 
κής Υπηρεσίας. 

ε. Μεριμνά γενικά για την προστασία της Δημοτικής πε¬ 
ριουσίας και την προάσπιση των συμφερόντων του Δήμου. 

ΤΜΗΜΑ ΚΑΘΑΡΙΟΤΗΤΑΣ - ΚΙΝΗΣΕΩΣ ΟΧΗΜΑΤΩΝ 
ΓΡΑΦΕΙΟ ΚΑΘ/ΤΑΣ ΠΟΛΕΩΣ - ΕΞΥΧΝΙΑΣΕΩΣ ΔΗΜΟ¬ 
ΤΙΚΩΝ ΧΩΡΩΝ - ΠΡΟΓΡΑΜΜΑΤΙΣΜΟΥ ΚΑΙ ΒΕΛΤΙΩ- 
ΣΕΩΣ ΥΠΗΡΕΣΙΑΣ: 

α. Φροντίζει για την αποκομιδή των απορριμμάτων, την 
μεταφορά και τον ενταφιασμό τους στη χωματερή, 
β. Τοποθετεί μηχανικούς ή μη κάδους, 
γ. Καθορίζει ανάλογα με τις εκάστοτέ ανάγκες προ¬ 
γράμματα περισυλλογής και απόρριψης αχρήστων αντικει¬ 
μένων που δεν μεταφέρονται με τα κλειστά απορριμματο¬ 
φόρο. 

δ. Μεριμνά για την καθαριότητα νησίδων και ρείθρων με 
τα μηχανικά σάρωθρα. 

ε. Μεριμνά για τη στελέχωση όλων των μηχανημάτων 
(απορριμματοφόρο, μηχανικά σάρωθρα κλπ.) με το κατάλ¬ 
ληλο προσωπικό. 

στ. Συνεργάζεται με τον προϊστάμενο της Τεχνικής 
Υπηρεσίας και προτείνει μέτρα βελτίωσης και σωστής λει¬ 
τουργίας της καθαριότητας. 


ΓΡΑΦΕΙΟ ΚΙΝΗΣΕΩΣ ΟΧΗΜΑΤΩΝ: 
α. Ρυθμίζει τη διάθεση των πάσης φύσεως οχημάτων - 
μηχανημάτων του Δήμου, ανάλογα με τις καθημερινές 
ανάγκες των υπηρεσιών και τηρεί τα σχετικά βιβλία και 
δελτία. 

β. Επιμελείται τον εφοδιασμό των οχημάτων και των μη¬ 
χανημάτων με καύσιμη ύλη και τηρεί βιβλία κατανάλωσης 
καυσίμων. 

γ. Επιμελείται την επισκευή και συντήρηση των οχημά¬ 
των του Δήμου και όλων των μηχανημάτων. 

δ. Ελέγχει την κατανάλωση των καυσίμων και την προ¬ 
μήθεια ανταλλακτικών επισκευής αυτοκινήτων και μηχα¬ 
νημάτων. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
ΔΙΕΥΘΥΝΤΗΣ: 

α. Επιμελείται την κατά τον καλύτερο τρόπο κατανομή 
εργασιών του Τμήματος και ελέγχει την απόδοση των ερ¬ 
γαζομένων στο Τμήμα υπαλλήλων. 

β. Παραλαμβάνει από το γενικό Πρωτόκολλο την αλλη¬ 
λογραφία των Τεχνικών Υπηρεσιών και τη διανέμει στα 
γραφεία για τις παραπέρα ενέργειες. 

γ. Μονογράφει όλα τα έγγραφα που συντάσσονται από 
τα διάφορα γραφεία της Τεχνικής Υπηρεσίας. 

δ. Συγκεντρώνει τις ανάγκες του Δήμου και τα απαιτού- 
μενα στοιχεία για τη σύνταξη του προγράμματος εκτελε¬ 
στέων έργων και προτείνει στο Δημοτικό Συμβούλιο. 

ε. Τηρεί τα στατιστικά και οικονομικά στοιχεία εκτέλε¬ 
σης των έργων και φροντίζει για την έγκαιρη εκτέλεση του 
Τεχνικού Προγράμματος. 

στ. Ασκεί τις κατά Νόμο αρμοδιότητες του Προϊσταμέ¬ 
νου της επιβλέπουσας υπηρεσίας των δημοτικών έργων 
(θεωρεί τις μελέτες, τους συγκριτικούς πίνακες, τελικές 
επιμετρήσεις κ.λπ.). 

ζ. Παρακολουθεί την κανονική απορρόφηση των πιστώ¬ 
σεων και ελέγχει και θεωρεί τις μισθοδοτικές καταστάσεις 
των εργατών με σχέση εργασίας ιδιωτικού δικαίου και σε 
βάρος των πιστώσεων των έργων. 

η. Σε συνεργασία με τον Προϊστάμενο Οικονομικών 
Υπηρεσιών εισηγείται την αυξομείωση των πιστώσεων. 

ΓΡΑΦΕΙΟ ΜΕΛΕΤΩΝ - ΣΧΕΔΙΟΥ ΠΟΛΕΩΣ - 
ΠΟΛΕΟΔΟΜΙΚΩΝ ΕΦΑΡΜΟΓΩΝ ΚΑΙ ΠΡΟΣΤΑΣΙΑΣ 

ΠΑΡΑΔΟΣΙΑΚΩΝ ΚΤΗΡΙΩΝ ΚΑΙ ΜΝΗΜΕΙΩΝ: 

α. Συντάσσει τις μελέτες των Δημοτικών έργων, 
β. Συντάσσει τα απαραίτητα για τη σύνταξη των μελετών 
στοιχεία υπαίθρου, συντάσσει τα σχετικά σχέδια, τα επε¬ 
ξεργάζεται και κάνει τους υπολογισμούς και με οδηγίες 
του Προϊσταμένου του ολοκληρώνει τη μελέτη. 

γ. Συντάσσει Συγγραφές, Διακηρύξεις και Προσκλήσεις 
για την εκδήλωση ενδιαφέροντος, όταν πρόκειται για ανα¬ 
θέσεις μελετών σε ιδιώτες. 

δ. Συντάσσει Προμελέτες, προκαταρκτικές εκθέσεις 
και σχεδιαγράμματα που αφορούν τεχνικά θέματα του Δή¬ 
μου. 

ε. Παρακολουθεί και ελέγχει την κατασκευή όλων των 

έργων του γραφείου και σε συνεργασία με τον Πρ/νο επι¬ 
μελείται τον ορισμό των επιβλεπόντων και μεριμνά για την 
προσωρινή και οριστική παραλαβή των έργων. 

στ. Μεριμνά για τις αναθέσεις των έργων και την εκτέ¬ 
λεσή τους. 

ζ. Τηρεί αρχείο σχετικών με τη σύνταξη μελετών διατά¬ 
ξεων και το ενημερώνει συνεχώς. 

η. Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα, 
θ. Μεριμνά για την απαλλοτρίωση ακινήτων, 
ι. Μεριμνά για την εφαρμογή των πράξεων τακτοποιή- 
σεως για την αποζημίωση προσκυρουμένων και ρυμοτο¬ 
μουμένων εκτάσεων, 
ια. Τηρεί φάκελλο ορίων του Δήμου, 
ιβ. Φροντίζει για τη διαδικασία τροποποίησης εγκεκρι¬ 
μένου σχεδίου πόλεως. 

ιγ. Φροντίζει για την επέκταση και για την τροποποίηση 
του ρυμοτομικού σχεδίου πόλεως. 
ιδ. Φροντίζει για τη χορήγηση υψομέτρων, 
ιε. Φροντίζει για την παρακολούθηση της σωστής εφαρ¬ 
μογής του ρυμοτομικού σχεδίου πόλεως. 

ΓΡΑΦΕΙΟ ΕΚΤΕΛΕΣΗΣ ΕΡΓΩΝ: 

α. Συντηρεί τους δημοτικούς δρόμους, τα πεζοδρόμια, 
τα δημοτικά κτίρια κ.λπ. 
β. Εκτελεί διάφορες οικοδομικές εργασίες, 
γ. Ασχολείται με τη συντήρηση των Παιδικών Χαρών, 
δ. Φροντίζει για την τοποθέτηση νέων οργάνων και συ¬ 
ντήρηση παλαιών οργάνων παιδικών χαρών. 

ΓΡΑΦΕΙΟ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

α. Έχει την ευθύνη για όλες τις διοικητικές υποθέσεις 
της Τεχνικής Υπηρεσίας. Παρακολουθεί την διεκπεραί¬ 
ωση της αλληλογραφίας, τηρεί το εσωτερικό πρωτόκολλο, 
το αρχείο της Τεχνικής Υπηρεσίας και προωθεί κάθε έγ¬ 
γραφο, εισερχόμενο - εξερχόμενο στον προορισμό του. 

β. Ενημερώνει τον Πρ/νο για κάθε εκκρεμότητα που 
αφορά έγγραφα ή ενέργειες. Επίσης ενημερώνει τον 
Πρ/νο για κάθε ανεκτέλεστη εντολή του. 

γ. Συγκεντρώνει και κωδικοποιεί όλες τις διαταγές, 
εγκυκλίους και διατάγματα που αφορούν την Τεχνική 
Υπηρεσία. 

δ. Συντάσσει τα συμφωνητικά των έργων και μεριμνά για 
την υπογραφή τους από τους αναδόχους ή μειοδότες και 
τους οποίους ειδοποιεί σχετικά. 

ε. Δακτυλογραφεί τα έγγραφα της Τεχνικής Υπηρε¬ 
σίας. 

ΤΜΗΜΑ ΗΛΕΚΤΡΟΛΟΓΙΚΩΝ ΚΑΙ 
ΜΗΧΑΝΟΛΟΓΙΚΩΝ ΕΡΓΑΣΙΩΝ 

ΠΡΟΪΣΤΑΜΕΝΟΣ: 

α. Επιμελείται για την κατανομή των εργασιών στο 
τμήμα και ελέγχει την απόδοση των εργαζομένων στο 
Τμήμα Υπαλλήλων. 

β. Παραλαμβάνει την αλληλογραφία του Τμήματος και 
επιλαμβάνεται της διεκπεραίωσης και απαντήσεως αυτής. 


γ. Προτείνει στη Δ/νση Τεχνικών Υπηρεσιών και ειση- 
γείται όλα τα θέματα σχετικά με τις ηλεκτρολογικές και 
μηχανολογικές ανάγκες του Δήμου. 

δ. Προτείνει τ’ αναγκαία έργα για το Τεχνικό πρόγραμμα 
του Δήμου. 

ΓΡΑΦΕΙΟ ΜΗΧΑΝΟΛΟΓΙΚΩΝ ΚΑΙ 
ΗΛΕΚΤΡΟΛΟΓΙΚΩΝ ΜΕΛΕΤΩΝ ΚΑΙ ΕΦΑΡΜΟΓΩΝ 

α. Συντάσσει μελέτες έργων και προμηθειών και έχει 
την αρμοδιότητα για την εκτέλεση έργων επεκτάσεως. 

β. Συντάσσει μελέτες ηλεκτροδότησης παραδοσιακών 
κτιρίων, πλατειών, πάρκων και εισηγείται για την πραγμα¬ 
τοποίηση αυτών. Παρακολουθεί τις τεχνολογικές εξελί¬ 
ξεις και είναι σύνδεσμος του Δήμου με τις αρμόδιες Υπη¬ 
ρεσίες (ΔΕΗ, ΔΕΚΕ κ.λπ.). 

ΓΡΑΦΕΙΟ ΕΚΤΕΛΕΣΕΩΣ ΗΛΕΚΤΡΟΛΟΓΙΚΩΝ 
ΕΡΓΑΣΙΩΝ ΚΑΙ ΕΝΑΕΡΙΟΥ ΚΥΚΛΟΦΟΡΙΑΣ 

α. Επιμελείται για τη συντήρηση του Δημοτικού Φωτισμού 
(αλλαγή λαμπτήρων, συντήρηση φωτιστικών σωμάτων, 
εορταστικό φωτισμό) καθώς και για την κανονική λειτουρ¬ 
γία κάθε ηλεκτρολογικής εγκατάστασης του Δήμου (Συ- 
ντριβάνια, εσωτερικό φωτισμό Δημοτικών κτιρίων). Εγκαί¬ 
ρως επιλαμβάνεται και προβαίνει στην επισκευή κάθε 
βλάβης στο δίκτυο, φροντίζει για την ακριβή ώρα που θα 
ανάψει και σβήσει ο Δημοτικός φωτισμός. Παρακολουθεί 
την ομαλή λειτουργία του ηλεκτρολογικού δικτύου που 
ανήκει στους Εθνικούς δρόμους και συνεργάζεται για 
κάθε επισκευή ή βλάβη με τους αρμόδιους φορείς (ΔΕΚΕ 
Πατρών). 

ΓΡΑΦΕΙΟ ΣΥΝΤΗΡΗΣΕΩΣ ΜΗΧΑΝΟΛΟΓΙΚΩΝ ΚΑΙ 
ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ ΚΑΙ ΣΥΝΤΗΡΗΣΕΩΣ 
ΚΑΙ ΕΠΙΣΚΕΥΗΣ ΟΧΗΜΑΤΩΝ ΔΗΜΟΥ 

α. Έχει την επιμέλεια της συντηρήσεως και συμπληρώ- 
σεως των μηχανολογικών εγκαταστάσεων των Δημοτικών 
κτιρίων (καλοριφέρ, Αίρ - κοντίσιον) και φροντίζει για τη 
λειτουργία αυτών κατά τις ημέρες και ώρες που επιβάλλο¬ 
νται. 

β. Έχει την άμεση ευθύνη για τη συντήρηση, επισκευή 
και συμπλήρωση των υδραυλικών εγκαταστάσεων των Δη¬ 
μοτικών κτιρίων, των συντριβανιών και τις υδροδοτήσεις 
των πάρκων για πότισμα. 

γ. Επιμελείται την επισκευή και συντήρηση των οχημά¬ 
των του Δήμου και όλων των μηχανημάτων. 

ΤΜΗΜΑ ΠΕΡΙΒΑΛΛΟΝΤΟΣ - ΠΡΑΣΙΝΟΥ - 
ΠΟΙΟΤΗΤΑ ΖΩΗΣ 

ΠΡΟΪΣΤΑΜΕΝΟΣ 

α. Επιμελείται για την κατά τον καλλίτερο τρόπο κατα¬ 
νομή εργασιών του τμήματος και ελέγχει την απόδοση των 
εργαζομένων στο Τμήμα Υπαλλήλων. 

β. Παραλαμβάνει από το πρωτόκολλο την αλληλογραφία 
που αφορά θέματα αρμοδιότητας του Τμήματος. 

γ. Προτείνει τα έργα που πρέπει να ενταχθούν στο Τε¬ 
χνικό πρόγραμμα Δήμου. 

δ. Εχει την επιμέλεια, φροντίδα για τη διατήρηση και 
επέκταση του πρασίνου και των δενδροστοιχειών. 

ΓΡΑΦΕΙΟ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ - 
ΠΟΙΟΤΗΤΑΣ ΖΩΗΣ - ΜΕΛΕΤΩΝ 
ΠΡΑΣΙΝΟΥ - ΑΝΑΠΤΥΞΗΣ 

α. Μεριμνά για τη σύνταξη των μελετών επεκτάσεως 
του πρασίνου, δενδ/χειών τη μελέτη για την προστασία 
του περιβάλλοντος, τηνεξυχνίαση των Δημοτικών χώρων. 

β. Προτείνει προγράμματα αναπτύξεως της πόλεως σε 
πράσινο, παρακολουθεί τα σχετικά προγράμματα της 
ΕΟΚ, φροντίζει για τη δυνατότητα εφαρμογής προγραμ¬ 
μάτων ανακύκλωσης και παντός άλλου προγράμματος που 
θα αναβαθμίσει την ποιότητα ζωής των κατοίκων της πό¬ 
λεως και των γύρω ακτών. 

ΓΡΑΦΕΙΟ ΕΡΓΑΣΙΩΝ ΔΕΝΔΡΟΦΥΤΕΥΣΗΣ - 
ΠΡΑΣΙΝΟΥ - ΣΥΝΤΗΡΗΣΗΣ ΚΗΠΩΝ ΚΑΙ 
ΔΕΝΔΡΟΦΥΤΕΙΩΝ 

α. Μεριμνά για τη διαφύλαξη και προστασία του πρασί¬ 
νου και εισηγείται μέτρα στον Πρ/νο της Τεχνικής Υπηρε¬ 
σίας. 


β. Εφαρμόζει την ανθοκομική - κηπουρική τέχνη και 
προτείνει μέτρα βελτίωσης του υπάρχοντος κήπου και 
παιδικών χαρών. 

γ. Είναι υπεύθυνο για την άρδευση, τους ψεκασμούς και 
την καθαριότητα του κήπου, των πάρκων και γενικά των 
χώρων πρασίνου. 

δ. Επιβλέπει την εκτέλεση των έργων και πάρκων. 

ε. Συνεργάζεται με το Τμήμα μελετών, έργων και ειση- 
γείται στον Πρ/νο Τεχνικής Υπηρεσίας μέτρα για τη βελτί¬ 
ωση της λειτουργίας του γραφείου. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Πύρ¬ 
γου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 15 Νοεμβρίου 1994 

Ο Νομάρχης 
Γ. ΜΠΡΕΓΙΑΝΝΗΣ 



8298 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ Τ Υ ΠΟΓ ΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕ Κ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


... 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



Ε ΤΗΣΙ ΕΣ ΣΥ ΝΔΡΟΜΕ Σ 


Κωδικός αριθ. κατάθεσης στο Δημόσιο Ταμείο 2531 


! 

Κωδικός αριθ. κατάθεσης στο Δημόσιο Ταμείο 3512 | 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Γ ια 

ΤΟ 

Τεύχος Α' Δρχ. 

15.000 

Δρχ. 

750 

β) 

» 

» 

» Β 

» 

30.000 

» 

1.500 

V) 

» 

» 

» Γ 

» 

10.000 

» 

500 

δ) 

» 

» 

» Δ’ 

» 

30.000 

» 

1.500 

ε) 

» 

» 

» Αναπτυξιακών Πράξεων 

» 

20.000 

» 

1.000 

στ) 

» 

» 

» Ν.Π.Δ.Δ. 

» 

10.000 

» 

500 

ζ) 

» 

» 

» ΠΑΡΑΡΤΗΜΑ 

» 

5.000 

» 

250 

η) 

» 

» 

» Δελτ. Εμπ.8< Βιομ. Ιδ. 

» 

10.000 

» 

500 

θ) 

» 

» 

» Αν. Ειδικού Δικαστηρίου 

» 

3.000 

» 

150 

ι) 

» 

» 

» Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Π ληροφορίες: τηλ. 5 2.48 .320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










